Наредба за изменение и допълнение на Наредба № 16 от 2006 г. за защита и хуманно отношение при отглеждане и използване на селскостопански животни
(обн., ДВ, бр. 18 от 2006 г.)
§ 1. В чл. 9, ал. 6 думите „генералния директор на Националната ветеринарномедицинска служба (НВМС)“ се заменят с „изпълнителния директор на Българската агенция по безопасност на храните (БАБХ)“.
§ 2. В чл. 10 след думата „клане“ се поставя запетая и се добавя „хирургични манипулации, осакатявания“, а думата „Наредбата“ се заменя с „Наредба № 22 от 2005 г.“. 
§ 3. В чл. 12, ал. 4 думата „Управителят“ се заменя със „Собственикът или ползвателят“.

§ 4. В чл. 15 се правят следните изменения:
1. В ал. 1 абревиатурата „НВМС“ се заменя с „БАБХ“.
2. В ал. 2 думата „управителите“ се заменя с „ползвателите“.

§ 5. В чл. 16 се правят следните изменения и допълнения:

1. В ал. 1:

а) в текста преди т. 1 абревиатурата „НВМС" се заменя с „БАБХ";

б) в т. 3 думите „регионалната ветеринарномедицинска служба (РВМС)" се заменят с „Областната дирекция по безопасност на храните (ОДБХ)".
2. В ал. 3 след думата „собственика“ се добавя „или ползвателя“.
§ 6. В чл. 17 се правят следните изменения:
1. В ал. 1 думите „Регионалните ветеринарномедицински служби“ се заменят с „Областните дирекции по безопасност на храните“, а думите „собственици на ферми“ се заменят със „собственици или ползватели на животновъдни обектите“.
2. В ал. 2 абревиатурата „РВМС“ се заменя с „ОДБХ“, а думите „собственици на ферми“ се заменят със „собственици или ползватели на животновъдни обекти“ и думите „броя на фермите" се заменят с „броя на животновъдните обекти";
3. В ал. 3 абревиатурите „РВМС“ и „НВМС“ се заменят съответно с „ОДБХ“ и „БАБХ“, а думите „с изключение на кокошки носачки, телета и свине“ се заличават и думата „приложение № 1“ се заменя с „приложението“.
4. В ал. 4 думата „фермите“ се заменя с „животновъдните обекти“.

§ 7. В чл. 18, ал. 1 и 2 думите „Националната ветеринарномедицинска служба“ се заменят с „Българската агенция по безопасност на храните“.
§ 8. В чл. 19 се правят следните изменения:

1. В ал. 1 думите „На всеки две години до 30 април НВМС“ се заменят с „Ежегодно до 30 юни БАБХ“.
2. Алинея 2 се изменя така:

„(2) Докладът по ал. 1 обобщава данните от всички проверки, направени през предходната година и се представя от БАБХ в таблиците, посочени в приложение № IV на Решение на Комисията 2006/778/ЕО от 14 ноември 2006 година относно минималните изисквания за събиране на информация по време на инспекциите на производителните обекти относно определени животни, отглеждани за стопански цели (OB L 314 от 15 ноември 2006 г.).“
§ 9. Досегашното приложение № 1 към чл. 17, ал. 3 става съответно приложение към чл. 17, ал. 3 и се изменя така:
„Приложение към чл. 17, ал. 3
Таблица № 1
	Таблица, обобщаваща данните от всички проверки, направени през

 годината по отношение на хуманното отношение към селскостопанските животни

	ОДБХ
	Година

	Вид и категория животни:           
	Начин на отглеждане:

	Едри преживни (с изключение на телета)
	

	Дребни преживни
	

	Еднокопитни
	

	Кокошки (с изключение на кокошки носачки)
	

	Пилета бройлери
	

	Пуйки
	

	Патици
	

	Гъски
	

	Щраусови птици
	

	Животни, отглеждани за ценна кожа
	

	Брой на посетените обекти:
	Брой на

проверките:

	Брой

на констатираните нарушения по следните изисквания
	Брой на предприетите законови мерки за отстраняване на нарушенията

	Изискване
	Закон за ветеринарномедицинската дейност и Наредба № 16 от 2006 г. за защита и хуманно отношение към селскостопанските животни при отглеждане и използване на селскостопански животни  (ДВ, бр. 18 от 2006 г.)
	общ брой

нарушения
	пред
писания

(брой)
	други

санкции

(брой)

	1
	2
	3
	4
	5

	1. Персонал
	Собствениците на селскостопански животни осигуряват достатъчен брой гледачи, които притежават необходимата квалификация и опит за полагане на грижи за животните. Те не трябва да причиняват стрес, болка, страдание и наранявания на животните, за които се грижат.
	
	
	

	2. Инспекции
	2.1 Собствениците на селскостопански животни осигуряват ежедневен контрол върху здравословното им състояние.

2.2 За осъществяване на контрола в помещенията, където се отглеждат селскостопанските животни, се осигурява достатъчно осветление - неподвижно или подвижно, по всяко време.

2.3 За болните и наранените селскостопански животни се полагат нужните грижи, а когато това е необходимо, незабавно се търси помощта на обслужващия ветеринарен специалист.

2.4 Ако е необходимо, болните и наранените селскостопански животни се изолират в подходящо помещение със суха и удобна постеля.
	
	
	

	3. Водене на

документация
	3.1 Ветеринарният лекар,  който упражнява ветеринарномедицинска практика води амбулаторен дневник по образец за проведените ветеринарномедицински мероприятия и манипулации.
3.2 Собствениците или ползватели на животновъдни обекти за селскостопански животни:

3.2.1 водят регистър на животните в животновъдния обект, в който вписват   новородените, закланите, умрелите, продадените и придобитите животни  и съхраняват всички писмени предписания, издадени от ветеринарномедицинските органи.
3.2.2 съхраняват дневник по образец, в който ветеринарният лекар, обслужващ животновъдния обект, записва проведените лечебно-профилактични мероприятия, както и дата на доставяне на ветеринарномедицински продукти (ВМП), наименование на ВМП; приложено количество; партиден номер и карентен срок на ВМП; име и адрес на доставчика, идентификационен номер на третираното животно;

3.3  Документацията по т. 3.1 и т. 3.2.1 се съхранява не по–малко от 3 години, а по т. 3.2.2 пет години  от последното вписване, включително, когато дейността на обекта е прекратена преди изтичането на този срок.
	
	
	

	4. Свобода на

движение
	На всяко селскостопанско животно се осигурява свобода на движение в съответствие с научните достижения, така че да не му се причиняват излишни страдания или нараняване.
	
	
	

	5. Сграда
	5.1 На селскостопанските животни се осигурява подходящо осветление, влажност, циркулация на въздуха и проветряване според техните физиологични и етологични особености и в съответствие с научните знания при спазване на нормите за концентрация на вредни газове и интензивност на шума.

5.2 При строеж на помещения за отглеждане на животни се използват материали, които не са вредни за животните, разрешени са за целта и които позволяват цялостно почистване и дезинфекциране на помещението.

5.3 Помещенията и съоръженията за отглеждане на селскостопански животни се конструират и поддържат така, че да нямат остри ръбове и стърчащи предмети, които могат да наранят селскостопанските животни.

5.4 Осветеността на помещенията, в които се отглеждат селскостопански животни, се регулира през денонощието според физиологичните и етологичните особености на селскостопанските животни. Когато естествената осветеност на помещението е недостатъчна, се монтира подходящо изкуствено осветление.

5.5 Не се разрешава отглеждането на животните при условия на постоянна тъмнина.
	
	
	

	6. Оборудване
	Когато е необходимо, за опазване здравето на селскостопанските животни в помещенията се инсталира система за изкуствена вентилация и алармена система за известяване при отказ на вентилационната система.
	
	
	

	7. Хранене и

други  субстанции
	Не се разрешава прилагането върху животните на никакви други субстанции, с изключение на тези, дадени с терапевтична, профилактична или зоотехническа цел, съгласно Наредба № 14 от 2009 г. за ограниченията за употребата на определени субстанции с хормонално или тиреостатично действие и на бета-агонисти при животни, от които се добиват суровини и храни, предназначени за консумация от хора (ДВ, бр. 37 от 2009 г. ),  освен ако не е доказано по безспорен начин, че субстанциите нямат вредно действие върху здравето и благополучието на животните.
	
	
	

	8. Хирургични     манипулации и осакатявания
	Прилагат се разпоредбите на чл. 151, т. 5, 16 и 17 от Закона за ветеринарномедицин-ската дейност. 
	
	
	

	9. Животновъдни практики
	Не се разрешава използването на методи за изкуствено или естествено осеменяване и животновъдни практики, които причиняват сериозни страдания, наранявания или трайни увреждания на животните или има вероятност да доведат до тяхната смърт.
	
	
	


Таблица № 2
	Таблица за направените проверки по изискванията за хуманно отношение към животните по вид и категория животни

	ОДБХ
	Година

	Вид и категория животни:       
	Начин на отглеждане:

	Телета
	

	Свине
	

	Кокошки носачки
	

	Брой на посетените обекти:
	Брой на проверките:

	Брой

 на констатираните нарушения по следните изисквания
	Брой на предприетите законови мерки за отстраняване на нарушенията

	Изискване
	Закон за ветеринарномедицинската дейност и Наредба № 16 от 2006 г. за защита и хуманно отношение към селскостопанските животни при отглеждане и използване на селскостопански животни   (ДВ, бр.18 от 2006 г.)
	общ
брой

нарушения
	пред-
писания

(брой)
	други

санкции

(брой)

	1
	2
	3
	4
	5

	1. Персонал
	За животните трябва да полагат грижи достатъчен брой гледачи, които притежават необходимата квалификация и опит.
	
	
	

	2. Инспекции
	2.1 Животните се проверяват най-малко веднъж дневно.

2.2 За осъществяване на контрола в помещенията се осигурява достатъчно осветление, така че да може животните да бъдат проверени по всяко време.

2.3 За болните и наранените селскостопански животни се полагат подходящи грижи без закъснение.

2.4 Когато е необходимо, болните и наранените животни се изолират в подходящо помещение със суха и удобна постеля.
	
	
	

	3. Водене на документация
	3.1 Ветеринарният лекар,  който упражнява ветеринарномедицинска практика води амбулаторен дневник по образец за проведените ветеринарномедицински мероприятия и манипулации.
3.2 Собствениците или ползватели на животновъдни обекти за селскостопански животни:

3.2.1 водят регистър на животните в животновъдния обект, в който вписват   новородените, закланите, умрелите, продадените и придобитите животни  и съхраняват всички писмени предписания, издадени от ветеринарномедицинските органи;
3.2.2 съхраняват дневник по образец, в който ветеринарният лекар, обслужващ животновъдния обект, записва проведените лечебно-профилактични мероприятия, както и дата на доставяне на ветеринарномедицински продукти (ВМП), наименование на ВМП; приложено количество; партиден номер и карентен срок на ВМП; име и адрес на доставчика, идентификационен номер на третираното животно;

3.3  Документацията по т. 3.1 и т. 3.2.1 се съхранява не по – малко от 3 години, а по т. 3.2.2 пет години  от последното вписване, включително, когато дейността на обекта е прекратена преди изтичането на този срок.
	
	
	

	4. Свобода на движение
	Свободата на животните не се ограничава по начини, които им причиняват излишни страдания или нараняване.
	
	
	

	5. Сграда
	5.1 Материалите и оборудването, с които животните влизат в контакт, не трябва да им вредят.

5.2 Не трябва да има остри ръбове и стърчащи предмети.

5.3 Циркулацията на въздуха, нивото на запрашеност, температурата и относителната влажност на въздуха и концентрацията на газове се поддържат в граници, в които не са вредни за животните.

5.4 Животните, отглеждани в сгради, не се държат при условия на постоянна тъмнина или без подходящ период на почивка от осветление.

	
	
	

	6. Оборудване
	Когато здравето и благосъстоянието на животните зависи от изкуствена вентилационна система, се взимат мерки за инсталиране на подходяща резервна система за гарантиране на достатъчен въздухообмен за опазване на здравето и благосъстоянието на животните в случай на повреда на основната система и алармена система за известяване при отказ на вентилационната система.

	
	
	

	7. Хранене и други                         субстанции                  
	Не се разрешава прилагането върху животните на никакви други   субстанции, с изключение на тези, дадени с терапевтична, профилактична или зоотехническа цел, съгласно Наредба № 14 от 2009 г. за ограниченията за употребата на определени субстанции с хормонално или тиреостатично действие и на бета-агонисти при животни, от които се добиват суровини и храни, предназначени за консумация от хора (ДВ, бр. 37 от 2009 г.), освен ако не е доказано по безспорен начин, че субстанциите нямат вредно действие върху здравето и благополучието на животните.


	
	
	

	8. Хирургични  манипулации, осакатявания
	I. Свине:

Не се извършват манипулации, които водят до увреждане здравословното състояние на животните, промяна на костната им система или загуба на части от тялото.

При необходимост ветеринарномедицински специалист извършва следните манипулации, които вписва в лабораторен дневник:

1. изпиляване или подрязване до гладка цяла повърхност на третите резци на прасетата до седмия ден след раждането;

2. скъсяване на бивните на нерезите - за предотвратяване наранявания на други животни;

3. купиране на част от опашката;

4. кастриране на мъжки свине без разкъсване на тъканите;

5. поставяне халка на зурлата  - когато свинете се отглеждат на открито.

Манипулациите по т. 1 и 3 се извършват, само когато е наранено вимето на свинята майка или ушите и опашките на други свине.

След седмия ден от раждането манипулациите по т. 3 и 4 се извършват от ветеринарен лекар с прилагане на анестезия и аналгезия и се вземат мерки за предотвратяване на прояви на извратен апетит и агресия.

II. Кокошки носачки:

1. Не се допуска извършването на манипулации, които водят до осакатяване на кокошките по какъвто и да е начин.

2. По преценка на ветеринарен лекар може да се подрязват човките на пилетата до 10-дневна възраст, предназначени за носачки, с цел да се предотвратят изкълваването на перата и канибализма.

3. Манипулацията по т. 2 се извършва от ветеринарен лекар или ветеринарен техник.

III. Телета:

1. Телетата не се връзват, освен при необходимост за не повече от 1 час по време на хранене или при ветеринарномедицински манипулации; използваните въжета не трябва да предизвикват нараняване и връзването да се прави по начин, изключващ риск от задушаване. 

2. Не се разрешава ампутация на опашката, освен по лекарско предписание.

3. Не се разрешава обезроговяване без упойка в случаите на чл. 151, т. 17, б. „в“ и „г“ от ЗВД. 
	
	
	

	9. Животновъдни практики
	Не се разрешава използването на методи за изкуствено или естествено осеменяване и животновъдни практики, които причиняват сериозни страдания, наранявания или трайни увреждания на животните или има вероятност да доведат до тяхната смърт.
	
	
	


 „
§ 10. Приложение № 2 към чл. 19, ал. 2 се отменя. 

§ 11. В заключителните разпоредби, в § 5 думите „генералния директор на Националната ветеринарномедицинска служба“ се заменят с „изпълнителния директор на Българската агенция по безопасност на храните“. 
РУМЕН ПОРОЖАНОВ
Министър на земеделието, храните и горите

